**Ministru kabineta noteikumu projekta "Grozījumi Ministru kabineta 2007.gada 20.novembra noteikumos Nr.779 "Kārtība, kādā rezerves karavīrus un rezervistus reģistrē un uzskaita, rezerves karavīrus iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Netiek aizpildīts saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punkta redakciju. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts "Grozījumi Ministru kabineta 2007.gada 20.novembra noteikumos Nr.779 "Kārtība, kādā rezerves karavīrus un rezervistus reģistrē un uzskaita, rezerves karavīrus iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem"" (turpmāk – Noteikumu projekts) izstrādāts atbilstoši Ministru kabineta 2017.gada 19.decembra protokollēmuma Nr.63 63.§ (TA-1511) “Informatīvais ziņojums “Par valdības rīcības plāna 2016.gadam 77.punkta “Izstrādāt priekšlikumus ekonomiskajiem stimuliem uzņēmējiem, lai motivētu viņu darbinieku regulāru piedalīšanos Zemessardzes mācībās” izpildes organizēšanu”” 2. punktā noteiktajam uzdevumam - Aizsardzības ministrijai līdz 2018.gada 1.martam sagatavot nepieciešamos grozījumus Militārā dienesta likumā, Latvijas Republikas Zemessardzes likumā, Darba likumā un Valsts un pašvaldību institūciju amatpersonu un darbinieku atlīdzības likumā, lai darba devējiem nodrošinātu iespēju piešķirt uz militāro mācību laiku apmaksātu mācību atvaļinājumu vai papildus atvaļinājumu rezerves karavīriem un zemessargiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar likumprojekta “Grozījums Militārā dienesta likumā” izstrādi tika veikti Militārā dienesta likuma 66.panta septītās daļas redakcionāli precizējumi, paredzot, ka turpmāk darba devējam būs pienākums atbrīvot militārajās mācībās iesaukto rezerves karavīru no darba pienākumu pildīšanas vai mācībām (studijām), atsaucoties uz Darba likuma 74.panta regulējumu un saglabājot darba (amata) vietu vai tiesības turpināt mācības norīkojumā norādītajā laikā. Darba devējs par militārajās mācībās pavadīto laiku darbiniekam varēs izmaksāt darba samaksu. Šī brīža Militārā dienesta likuma spēkā esošā redakcija nosaka, ka darba devējs darbiniekam, kurš ir iesaukts uz rezerves karavīra militārajām mācībām piešķir atvaļinājumu bez darba samaksas saglabāšanas.  Arī Ministru kabineta 2007.gada 20.novembra noteikumu Nr.779 "Kārtība, kādā rezerves karavīrus un rezervistus reģistrē un uzskaita, rezerves karavīrus iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem" (turpmāk – MK noteikumi) redakcijā ir saglabāta šī tiesiskā pēctecība, nosakot, ka darba devējs darbiniekam, kurš ir iesaukts uz rezerves karavīra militārajām mācībām piešķir atvaļinājumu bez darba samaksas saglabāšanas.  Lai nodrošinātu Militārā dienesta likumā un MK noteikumu harmonisku un savstarpēji savietojamu tiesību normu lietojumu, nepieciešams veikt grozījumus MK noteikumos, precizējot tā redakciju atbilstoši Grozījumam Militārā dienesta likumā.  Noteikumu projekts paredz, ka:   1. Darba devējs rezerves karavīram vismaz dienu pirms militāro mācību uzsākšanas piešķir bezalgas atvaļinājuma dienu, ar mērķi, lai rezerves karavīrs varētu sagatavoties un nokļūt līdz militāro mācību norises vietai. Šis regulējums jau iepriekš bija ietverts MK noteikumu 24.punktā, taču tā redakcionālā izteiksme ir nedaudz mainīta, lai uzlabotu šīs tiesību normas uztveramību. 2. MK noteikumos ir veidota atsauce uz Militārā dienesta likuma redakciju, norādot, ka darba devējs no darba pienākumu izpildes atbrīvo uz rezerves karavīra militārajām mācībām iesaukto darbinieku saskaņā ar šajā tiesību aktā noteikto, proti, atbrīvojot no darba pienākumu veikšanas saskaņā ar Darba likuma 74.punkta regulējumu nevis piešķirot atvaļinājumu bez darba samaksas saglabāšanas. 3. rezerves uzskaites struktūrvienība izsniegs rezerves karavīra darba devējam vai izglītības iestādes vadītājam, kur rezerves karavīrs mācās, izziņu par viņa dalību kārtējās vai pārbaudes militārajās mācībās, lai dokumentāli apliecinātu faktu, ka persona noteiktā laika periodā ir piedalījusies rezerves karavīra militārajās mācībās. |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālie bruņotie spēki, Latvijas Darba devēju konfederācija, Valsts kontrole, Ekonomikas ministrija, Finanšu ministrija. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Noteikumu projekts šo jomu neskar. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Noteikumu projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Noteikumu projekts ir izstrādāts un tiek virzīts apstiprināšanai kopā ar šādiem tiesību aktu projektiem:  1) Grozījumi Darba likumā;  2) Grozījumi Militārā dienesta likumā;  3) Grozījumi Latvijas Republikas Zemessardzes likumā;  4) Grozījums Ministru kabineta 2010.gada 14.septembra noteikumos Nr.863 "Kārtība, kādā zemessargu iesaista Zemessardzes uzdevumu izpildē un apmācībā". |
| 2. | Atbildīgā institūcija | Aizsardzības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Noteikumu projektu tiks informēta sabiedrība, informāciju publicējot Aizsardzības ministrijas tīmekļa vietnē, adrese: [www.mod.gov.lv](http://www.mod.gov.lv).  Pēc Noteikumu projekta izsludināšanas Valsts sekretāru sanāksmē tas būs pieejams Ministru kabineta tīmekļa vietnē, adrese: [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Noteikumu projekts 2018.gada 31.janvārī tika publicēts Aizsardzības ministrijas tīmekļvietnē, adrese: <http://www.mod.gov.lv/Ministrija/Sab_lidzdaliba/Sa_Pa.aspx>,sadaļā “Sabiedrības līdzdalība”, lūdzot sniegt priekšlikumus par Noteikumu projektu līdz 2018.gada 14.februārim.  Tāpat atsaucoties uz Valsts pārvaldes iekārtas likuma 10.panta septītās daļas regulējumu, Atsauce uz Noteikumu projektu 2018.gada 31.janvārī tika publicēta Ministru kabineta tīmekļvietnē, adrese: <https://mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Sabiedrības līdzdalības procesa laikā netika saņemti iebildumi vai priekšlikumi par Noteikumu projektu. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Nav. |

Iesniedzējs:

Aizsardzības ministrijas valsts sekretārs Jānis Garisons

I.Gulbe, 67335127,

ieva.gulbe@mod.gov.lv